প্রাথমিক উৎস

উচ্চশিক্ষায়তন ও গবেষণার ক্ষেত্রে প্রাথমিক উৎস বা মূল উৎস বলতে তথ্যের এমন কোনও উৎসকে বোঝায় যা অধীত ঘটনা ঘটার সময়ে সৃষ্টি করা হয়েছিল। মানববিদ্যার ক্ষেত্রে ঘটনাটিতে প্রত্যক্ষভাবে অংশগ্রহণকারী বা সেটিকে সরাসরি পর্যবেক্ষণকারী ব্যক্তি পরবর্তীতে ঘটনাটির বিবরণ বা নথি লিখলে সেটিকে প্রাথমিক উৎস হিসেবে গণ্য করা হতে পারে। সামাজিক বিজ্ঞানের ক্ষেত্রে ঘটনার বিবরণের পাশাপাশি মানুষ, ঘটনা ও তাদের পরিবেশের মধ্যকার সম্পর্ক স্থাপনকারী সাংখ্যিক উপাত্তসমূহও প্রাথমিক উৎসের আওতায় পড়ে। প্রাকৃতিক বিজ্ঞানের ক্ষেত্রে কোনও মৌলিক আবিষ্কার বা ধারণার উপরে প্রতিবেদনকে প্রাথমিক উৎস হিসেবে গণ্য করা যেতে পারে, যেগুলি সচরাচর বিভিন্ন গবেষণা প্রবন্ধে পদ্ধতি ও ফলাফলসহ বর্ণিত থাকে।"Primary Sources: what are they?" . Lafayette College Library.

প্রাথমিক উৎস এবং দ্বিতীয় পর্যায়ের উৎস তথা মাধ্যমিক উৎসের মধ্যে পার্থক্য আছে। মাধ্যমিক উৎসগুলি প্রাথমিক উৎসগুলি থেকে উদ্ধৃতি প্রদান করে, এগুলির উপরে মন্তব্য করে বা এগুলিকে ভিত্তি হিসেবে ব্যবহার করে। সাধারণত কোনও বাস্তব ঘটনা ঘটে যাওয়ার পরে পশ্চাৎদর্শনের সুবিধা ব্যবহার করে (এবং সম্ভাব্য বিকৃতিসহ) লিখিত কোনও বিবরণকে মাধ্যমিক উৎস বলা যায়।"Primary, secondary and tertiary sources". University Libraries, University of Maryland. একটি মাধ্যমিক উৎসকে কীভাবে ব্যবহার করা হচ্ছে, তার ভিত্তিতে সেটিকে প্রাথমিক উৎস হিসেবে বিবেচনা করা যেতে পারে।"Primary and secondary sources ". Ithaca College Library. যেমন কোনও লেখক ও তার বন্ধুদের সম্পর্কিত গবেষণাতে ঐ লেখকে আত্মজীবনী একটি প্রাথমিক উৎস হিসেবে গণ্য করা যায়। কিন্তু লেখক যে সমাজ-সংস্কৃতিতে বাস করতেন, সেই সংক্রান্ত গবেষণাতে ঐ একই আত্মজীবনী একটি মাধ্যমিক উৎস হিসেবে গণ্য হবে। সুতরাং প্রাথমিক ও মাধ্যমিক উৎস দুইটি আপেক্ষিক ধারণা, যেগুলি গবেষণার বিষয়বস্তু ও বিশেষ ঐতিহাসিক প্রেক্ষাপটের উপরে নির্ভর করে। Oscar Handlin and Arthur Meier Schlesinger, Harvard Guide to American History (1954)

প্রকারভেদ
প্রাথমিক উৎস বিভিন্ন প্রেক্ষাপটে বিভিন্ন রূপ ধারণ করতে পারে:

মানববিদ্যা ও ইতিহাসে
ডায়েরি ও আত্মজীবনী

সাক্ষাৎকার

চিঠিপত্র

সরকারি নথি ও চুক্তিপত্র

সংবাদপত্রের ঘটনাকালীন প্রতিবেদন

ভিডিও ও অডিও দলিল

সামাজিক বিজ্ঞানে
জরিপ ও সমীক্ষা

আদমশুমারি

ক্ষেত্রসমীক্ষার নোট

সাক্ষাৎকারের ট্রান্সক্রিপ্ট
প্রাকৃতিক ও জীববিজ্ঞানে
মৌলিক গবেষণাপত্র

পরীক্ষার ফলাফল

ক্লিনিক্যাল ট্রায়াল রিপোর্ট

গবেষণাগার প্রতিবেদন

 প্রাথমিক ও মাধ্যমিক উৎসের পার্থক্য 

 বৈশিষ্ট্য প্রাথমিক উৎস মাধ্যমিক উৎস উৎসের ধরন সরাসরি তথ্য বিশ্লেষণ বা ব্যাখ্যামূলক তথ্য উদাহরণ ডায়েরি, গবেষণাপত্র, সাক্ষাৎকার ইতিহাস বই, পর্যালোচনামূলক প্রবন্ধ লক্ষ্য মূল তথ্য উপস্থাপন তথ্য ব্যাখ্যা ও বিশ্লেষণ
তথ্যসূত্র

বিষয়শ্রেণী:মূল নথিপত্র
বিষয়শ্রেণী:ইতিহাস সঙ্কলন
বিষয়শ্রেণী:তথ্য বিজ্ঞান
বিষয়শ্রেণী:ইতিহাস বিষয়ক সৃষ্টিকর্ম